Serbski dom
Serbski dom je twarjenje na Budyskim Póstowym naměsće (čo. 2) a sydło mnohich serbskich institucijow a towarstwow, na př. Domowiny, Załožby za serbski lud kaž tež Serbskeho rozhłosa a Serbskeje kulturneje informacije. Zakładny kamjeń za dźensniši twar bu 8. awgusta 1947 na městnje něhdyšeje Lessingoweje šule połoženy. Při twarskich dźěłach so wjele serbskich młodźinskich brigadow přistajachu; 26 tonow betona Juhosłowjanska darješe. Stary Serbski dom, mjez druhim sydło Maćicy Serbskeje bě při Lawskich hrjebjach. Wón bu mjez 1897 a 1904 natwarjeny a do kónca Druheje swětoweje wójnje 1945 zničeny.
dik_Latn szl_Latn